STRUKOVNA ŠKOLA SISAK

Lađarska 1, Sisak

KLASA: 112-01/20-01/01

URBROJ: 2176-55-01-20-55

Sisak, 24. kolovoza 2020.

Na temelju Odluke osnivača – Sisačko-moslavačke županije o uključivanju pomoćnika u nastavi (KLASA: 602-03/20-03/04, URBROJ: 2176/01-02-20-4) od 25. ožujka 2020. godine, a u okviru projekta Agencije za strukovno obrazovanje i obrazovanje odraslih „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III“, ravnatelj Strukovne škole Sisak, dana 21. kolovoza 2020. godine, raspisuje

**NATJEČAJ**

za zapošljavanje 1 radnika na određeno, nepuno radno vrijeme, na radno mjesto.

1. **Pomoćnik/ca u nastavi učeniku s teškoćama u razvoju**, na određeno vrijeme, u nepunom radnom vremenu: 26 sati tjedno – jedan (1) izvršitelj/ica

**Uvjeti za prijavu za traženo radno mjesto su**: najmanje završeno srednjoškolsko obrazovanje, završena edukacija za pomoćnika u nastavi, izražene sklonosti za rad sa učenicima s teškoćama u razvoju, nekažnjavanost za kaznena djela iz članka 106. Zakona o odgoju i obrazovanju u osnovnoj i srednjoj školi.

**Prednosti**: iskustvo u radu s učenicima s teškoćama.

**Kandidati/kinje koji ispunjavaju tražene uvjete dužni su dostaviti**:

* vlastoručno potpisanu prijavu na natječaj
* životopis
* presliku svjedodžbe/diplome o završenom obrazovanju
* elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje
* presliku potvrde o završenoj edukaciji za pomoćnike u nastavi
* uvjerenje da se protiv podnositelja prijave ne vodi kazneni postupak za neko od kaznenih djela za koje postoji zapreka za zasnivanje radnog odnosa sukladno članku 106. Zakona o odgoju i obrazovanju u osnovnoj i srednjoj školi, izdano za vrijeme trajanja natječaja.

Tražena dokumentacija dostavlja se u neovjerenoj preslici, a prije izbora kandidata predočit će se izvornik.

Na natječaj se mogu javiti osobe oba spola, sukladno Zakonu o ravnopravnosti spolova (NN 82/16 i 69/17).

Kandidati koji prema posebnim propisima ostvaruju pravo prednosti pri zapošljavanju, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji (NN 121/2017), uz prijavu na oglas dužan je, osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji (NN 121/2017), a koji su objavljeni na web stranici Ministarstva hrvatskih branitelja:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Urednom prijavom smatra se prijava koja sadrži sve podatke i priloge navedene u natječaju. Nepotpune i nepravovremene prijave neće se razmatrati, niti će podnositelji nepotpunih prijava biti pozvani na dopunu istih.

Prijave s dokazima o ispunjavanju propisanih uvjeta iz natječaja dostavljaju se osobno u zatvorenoj omotnici ili poštom na adresu škole: **Strukovna škola Sisak, Lađarska 1, 44000 Sisak (za natječaj-PUN)**.

Sukladno Pravilniku o načinu i postupku zapošljavanja u Strukovnoj školi Sisak, Povjerenstvo za vrednovanje kandidata održat će testiranje – pisana provjera znanja i razgovor.

Pravni i drugi izvori, upute za pripremu kandidata te termin testiranja bit će objavljeni najkasnije pet (5) dana prije održavanja testiranja na mrežnoj stranici škole: [http://ss-strukovna-sk.skole.hr/natjec\_aji](http://ss-strukovna-sk.skole.hr/natje_aji)

Kandidat koji ne pristupi testiranju odnosno vrednovanju smatra se da je odustao od prijave na natječaj i više se ne smatra kandidatom u natječajnom postupku.

O rezultatima natječaja kandidati će biti obaviješteni u zakonskom roku putem mrežne stranice škole <http://ss-strukovna-sk.skole.hr/natje_aji> po okončanju natječaja.

U skladu s Uredbom (EU) 2016/679 Europskog parlamenta i Vijeća od 27.  travnja 2016. godine te Zakonom o provedbi Opće uredbe o zaštiti podataka („Narodne novine“, broj 42/18) prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja za zapošljavanje.

--------------------------------------------------------------------------------------------------------------------------------------

Natječaj je objavljen na oglasnoj ploči i mrežnoj stranici škole te na oglasnoj ploči i mrežnoj stranici Hrvatskog zavoda za zapošljavanje dana 24. kolovoza 2020., a **trajat će do 01. rujna 2020. godine**.

Ravnatelj

Ivica Beloglavec, dipl. ing.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_